Versindaba Eunice Basson : Versindaba
Eunice Basson is in Pretoria gebore en het aan die Universiteit van Pretoria en Unisa studeer. Sy is 'n kunshistorikus en voormalige dosent aan UP en die Departement Kunsgeskiedenis, Visuele Kunste en Musiekwetenskap aan Unisa.
Sy het verskeie artikels oor die Suid-Afrikaanse Kunsgeskiedenis in vaktydskrifte gepubliseer en was mede-redakteur van die kunshistoriese vaktydskrif, de arte wat deur Unisa gepubliseer word. In 2011 het sy die MA-graad in Kreatiewe Skryfkuns aan UP onder leiding van prof. Henning Pieterse voltooi en in 2009 het LAPA-Uitgewers 'n beurs vir Kreatiewe Skryfkuns aan haar toegeken.
Van haar gedigte is in 1996 in Die Tydskrif vir Letterkunde gepubliseer. Sy debuteer in 2014 met die bundel Leiboom wat in 2015 gekortlys is vir die Ingrid Jonker-prys. In 2020 verskyn haar tweede bundel, By die dag, by Protea Boekhuis.